梅蘭芳

梅蘭芳，名瀾，字畹華，籍貫江蘇泰州，喺北京出世，係著名京劇演員，創造咗「梅派」藝術。演青衣，兼演刀馬旦。代表作品包括《宇宙鋒》、《貴妃醉酒》、《霸王別姬》、《洛神》、《遊園驚夢》、《抗金兵》等。佢有寫自傳《舞臺生活四十年》。徒弟有程硯秋、李世芳等。

生平 
梅蘭芳喺北京前門外李鐵拐斜街出世。四歲死老豆；八九歲師從朱小霞、吳菱仙學戲；十一歲第一次上臺做戲，喺北京廣和樓演《織女》；十四歲入「喜連成」班；二十歲喺上海做《穆柯寨》成名。佢初時做過《一縷麻》、《鄧霞姑》等時裝戲。佢喺戲劇生涯之中，對京劇旦腳嘅唱腔、唸白、舞蹈、音樂、衣飾、化粧等各樣嘢都有創造發展，風格自成一派，影響深遠，世稱「梅派」。1919年開始，去日本、美國、蘇聯做文化交流；抗日戰爭期間喺香港、上海住過一輪，留鬚，推嗮啲演出，表現出民族氣節。抗戰勝利之後剃鬚復出，同俞振飛夾，做崑曲《斷橋》。中共上台之後，任中國京劇院院長、中國戲曲研究院院長、中國文聯副主席、中國劇協副主席。1959年投共。

攷 

梅氏
江蘇人
京劇演員